***БЪЛГАРСКА ПРАВОСЛАВНА ЦЪРКВА***

***СВ. СИНОД-БЪЛГАРСКА ПАТРИАРШИЯ***

**НАЦИОНАЛЕН КОНКУРС**

**„ВЪЗКРЕСЕНИЕ ХРИСТОВО”**

*Националният конкурс* ***„ВЪЗКРЕСЕНИЕ ХРИСТОВО” – 2022***

*е посветен на православния християнски празник*

***„Възкресение Христово – Пасха”***

*и се провежда с благословението на*

*НЕГОВО СВЕТЕЙШЕСТВО БЪЛГАРСКИЯ ПАТРИАРХ НЕОФИТ*

*и СВ. СИНОД на БПЦ-БП.*

*Организиран под ръководството на Ловчански митрополит Гавриил*

*и Културно-просветен отдел при СВ. СИНОД на БПЦ-БП*

**І. ЦЕЛИ:** Стимулира творческите заложби и изяви на деца и ученици, свързани със съкровищницата на християнското изкуство и православната духовност.

 Утвърждава любовта им към Православната църква и вяра.

 Разширява познанията им за православния християнски празник Възкресение Христово – Пасха.

 Поощрява интереса им към съхраняване на българските традиции в отбелязването на празника.

 Създава възможности за популяризиране на православната катехизация и религиозно възпитание и образование на деца и ученици в съвременното общество.

 Активизира деца и учащи, техните родители, духовници и миряни за годишна духовна среща на малките творци от цялата страна, споделящи съпреживяваната пасхална радост под благослова на Св. Синод на Българската Православна Църква-Българска Патриаршия.

**ІІ. УЧАСТНИЦИ:** Деца от детски градини в 3-та и 4-та група и ученици от 1-ви до 12-ти клас за всички детски градини, училища, школи и извънучилищни звена в България и задграничните епархии на БПЦ-БП.

**ІІІ. РЕГЛАМЕНТ:** Конкурсът се провежда в ЧЕТИРИ възрастови групи и всеки участник може да представи най-много ДВЕ ТВОРБИ.

***І-ва възрастова група* – 3 и 4 група от ОДЗ/ЦДГ.**

***ІІ-ра възрастова група* – 1.-4. клас.**

***ІІІ-та възрастова група* – 5.-8. клас.**

***IV-та възрастова група* – 9.-12. клас.**

**ІV. РАЗДЕЛИ:** Конкурсът се реализира в ТРИ раздела:

1. **ИЗОБРАЗИТЕЛНО ИЗКУСТВО;**
2. **ЛИТЕРАТУРА;**
3. **ФОТОГРАФИЯ.**

**Раздел 1: *ИЗОБРАЗИТЕЛНО ИЗКУСТВО***

***Условие за участие:*** тематиката на художествените творби е редно да бъде съобразена с темата на конкурса – ***Възкресение Христово – Пасха***. Творбите трябва да акцентират върху духовния смисъл на Празника на празниците и върху Личността и спасителното дело на Богочовека Иисус Христос, а не върху пролетта и представителите на животинския свят.

***Конкурсът се провежда в четири възрастови групи:***

*І-ва възрастова група* – 3 и 4 група от ОДЗ/ЦДГ;

*ІІ-ра възрастова група* – 1.-4. клас;

*ІІІ-та възрастова група* – 5.-8. клас;

*IV-та възрастова група* – 9.-12. клас.

***Жанров обхват:*** иконопис, живопис, графика.

***Материали и техника:*** по избор.

***Формат на творбите:*** по избор на участника в конкурса. Творбата задължително се поставя в паспарту с размер 35/50 см. **Не се разглеждат от Комисиите творби, които са без паспарту.**

|  |
| --- |
| ***Всяка творба задължително трябва да съдържа следната информация:***в десния ъгъл на гърба на творбата да бъде написано четливо:- Трите имена на автора;- Възраст, група/клас;- Град/село, област, ЦДГ/ ОДЗ / училище / ОДК / клуб;- Адрес и телефон за контакт с участника;- Името на преподавателя / ръководителя и негов телефон за връзка. |

**Раздел 2: *ЛИТЕРАТУРА***

***Условие за участие:*** ще се разглеждат само литературни творби, свързани с темата на конкурса – ***Възкресение Христово – Пасха***. Творбите трябва да акцентират върху духовния смисъл на Празника на празниците и върху Личността и спасителното дело на Богочовека Иисус Христос, а не върху пролетта и представителите на животинския свят.

Творбите е необходимо да бъдат изпратени на посочения адрес и да съдържат разпечатка на хартиен носител в един екземпляр, както и на e-mail на КПО: skpotdel@bg-patriarshia.bg.

ВСЯКА ТВОРБА СЛЕДВА ДА СЪДЪРЖА ИНФОРМАЦИЯ КЪМ КОЙ ЖАНРОВ ОБХВАТ ПРИНАДЛЕЖИ.

***Конкурсът се провежда в три възрастови групи:***

*ІІ-ра възрастова група* – 1.-4. клас;

*ІІІ-та възрастова група* – 5.-8. клас;

*IV-та възрастова група* – 9.-12. клас.

***Жанров обхват:*** поезия; проза.

|  |
| --- |
| ***Всяка творба задължително трябва да съдържа следната информация:*** на всеки лист от едната страна е самата творба, а на гърба има следната по-подробна информация (ако, произведението продължава / свършва на следваща страница - на гърба също така присъства задължителната информация). - Заглавието на творбата;- Трите имена на автора;- Възраст, клас;- Град/село, област, училище / ОДК / клуб, др.;- Адрес и телефон за контакт;- Името на преподавателя / ръководителя и негов телефон за връзка. |

**Раздел 3: *ФОТОГРАФИЯ***

***Условие за участие:*** художествените фотографии трябва да не са участвали в други конкурси и да са свързани с отбелязване на празника ***Възкресение Христово-Пасха*** в храма, енорията и дома; празнична символика; православни светини; пасхални местни традиции и обичаи и др. Творбите трябва да акцентират върху духовния смисъл на Празника на празниците и върху Личността и спасителното дело на Богочовека Иисус Христос, а не върху пролетта и представителите на животинския свят.

***Конкурсът се провежда за ученици любители-фотографи в две възрастови групи:***

*ІІІ-та възрастова група* – 5.-8. клас;

*IV-та възрастова група* – 9.-12. клас.

***Формат на творбите:*** за участие се приемат САМО РАЗПЕЧАТАНИ черно-бели и/или цветни фотографии с формат 20/30 /А4/ и да са отпечатани или копирани на фотохартия. Серия от 3 снимки се счита за една творба (да се посочи изрично коя поредица от снимки е серия).

Освен на хартия, творбите ЗАДЪЛЖИТЕНО СЕ ИЗПРАЩАТ И В ЕЛЕКТРОНЕН ФОРМАТ на e-mail на КПО: skpotdel@bg-patriarshia.bg.

|  |
| --- |
| ***Всяка творба задължително трябва да съдържа следната информация:***в десния ъгъл на гърба на творбата да бъде написано четливо:- Заглавие на творбата;- Трите имена на автора;- Възраст, клас;- Град/село, област, училище / ОДК / клуб;- Адрес и телефон за връзка с участника;- Името на преподавателя / ръководителя и негов телефон за връзка. |

**V. НАГРАДИ:**

Във всеки раздел и всяка възрастова група ще бъдат раздадени грамоти и награди за 1-во, 2-ро и 3-то място. Предвидена е и Специална награда на Светейшия Български Патриарх Неофит, както и поощрителни награди.

На участниците в конкурса ще бъде връчен сертификат за участие **само по предварителна заявка**. (Молим желаещите учители/родители да напишат заявка в свободен текст, съдържаща имената на учениците/децата, раздел, в който участват, клас, възраст, училище, адрес, телефон за връзка, и да посочат изрично, че желаят сертификат/и).

**VІ. КРАЕН СРОК ЗА ИЗПРАЩАНЕ НА КОНКУРСНИТЕ ТВОРБИ:**

**КРАЕН СРОК: 01.04.2022 г*.*** (ПЕТЪК) *–* ВАЖИ ДАТАТА НА ПОЩЕНСКОТО КЛЕЙМО.

**Адрес за изпращане на конкурсните творби:**

КУЛТУРНО-ПРОСВЕТЕН ОТДЕЛ

СВ. СИНОД на БПЦ-БП

ЗА НАЦИОНАЛНИЯ КОНКУРС ***„ВЪЗКРЕСЕНИЕ ХРИСТОВО”***

УЛ. „ОБОРИЩЕ” № 4

ГР. СОФИЯ 1000

БЪЛГАРИЯ

**VІІ. ДОПЪЛНИТЕЛНА ИНФОРМАЦИЯ:**

Оценяването ще се осъществи от три комисии от експерти в съответните раздели („Изобразително изкуство“, „Литература“ и „Фотография“). Ако роднина на член от комисията участва в Конкурса, този член няма да има право да оценява творбата/творбите на съответния роднина, за да бъдат избегнати всякакви съмнения за конфликт на интереси.

Имената на НАГРАДЕНИТЕ УЧАСТНИЦИ С ПРОТОКОЛА НА ЖУРИТО ОТ СЪОТВЕТНИЯ РАЗДЕЛ ще бъдат качени на **20.04.2022 г. (Велика сряда)** на Официалния сайт на СВ. СИНОД НА БПЦ, Раздел НОВИНИ: <http://bg-patriarshia.bg/news> .

**В случай, че епидемичната обстановка в страната позволява**, НАГРАЖДАВАНЕТО на участниците в Националния конкурс ***„ВЪЗКРЕСЕНИЕ ХРИСТОВО”*** ще бъде на **15.05.2022 година (4 Неделя след Пасха – на Разслабления)** в столичния храм „Св. св. Кирил и Методий“ (гр. София, ул. „Георг Вашингтон” № 47, до Женския пазар и Лъвов мост) след приключването на празничната св. Литургия.

Някои от НАГРАДЕНИТЕ ЛИТЕРАТУРНИ ТВОРБИ ще бъдат представени от самите победители или техни представители в кратък рецитал в залата на Енорийския център (ет. 1) при храм „Св. св. Кирил и Методий“ на **15.05.2022 г.** след награждаването. ПОБЕДИЛИТЕ в конкурса ФОТОГРАФСКИ И ХУДОЖЕСТВЕНИ ТВОРБИ ще бъдат представени в открита изложба пак там.

**В случай на забрана за провеждане на организирани събития в страната, наградите ще бъдат изпратени до наградените участници по куриер, като те ще бъдат своевременно уведомени.**

Наградените КОНКУРСНИ ТВОРБИ НЕ СЕ ВРЪЩАТ НА УЧАСТНИЦИТЕ, а остават във архива на КПО – СВ. СИНОД на БПЦ-БП. Препоръчва се: участниците да заснемат / копират своите творби. **Настоящият статут предвижда, след изтичане на изложбата на Конкурса, творби от Раздели „Изобразително изкуство“ и „Фотография“ да участват в благотворителна разпродажба със социално-милосърдна насоченост към деца в нужда.**

За контакт:

Културно-просветен отдел при Св. Синод на БПЦ-БП

Тел. за връзка: +359 2 987 56 11, вътр. 217, или 0895 123 900

e-mail: skpotdel@bg-patriarshia.bg

**РЪКОВОДИТЕЛ НА КУЛТУРНО-ПРОСВЕТЕН ОТДЕЛ:**

 **† ЛОВЧАНСКИ МИТРОПОЛИТ**

 **Г А В Р И И Л**